12 Kidimbu mosi ya nene monanaka na zulu: Nkento+ mosi me lwata ntangu; ngonda vandaka na nsi ya makulu na yandi; yandi vandaka ti mpu ya kimfumu ya bambwetete 12 na zulu ya ntu na yandi,2 mpi yandi vandaka na divumu. Yandi ke boka sambu na misongo na yandi mpi sambu na mpasi na yandi ya kubuta.3 Kidimbu ya nkaka monanaka na zulu. Tala! Dragoni mosi ya nene mpi ya mbwaki,+ yandi vandaka ti ba-ntu nsambwadi, bibongo kumi mpi bampu ya kimfumu nsambwadi na zulu ya ba-ntu na yandi;4 mukila na yandi vandaka kubenda ndambu mosi na kati ya bandambu tatu ya bambwetete+ ya zulu, mpi yandi losaka yo na ntoto.+ Mpi dragoni telamaka na ntwala ya nkento+ yina zolaka kubuta, sambu ntangu yandi ta buta, yandi dia mwana na yandi.5 Ebuna yandi butaka mwana ya bakala,+ yina ta gungula makanda yonso ti nti ya kibende.+ Mpi bo nataka mwana na yandi na Nzambi mpi na kiti na yandi ya kimfumu.6 Mpi nkento yina tinaka na ntoto ya zelo na zelo, kisika yina Nzambi me yidikilaka yandi, mpi kuna bo ta disa yandi bilumbu 1 260.+7 Ebuna, bitumba basikaka na zulu: Mikaele*+ mpi bawanzio na yandi nwanaka ti dragoni, mpi dragoni ti bawanzio na yandi nwanaka8 kansi bo nungaka ve,* mpi kisika vandaka diaka ve sambu na bo na zulu.9 Ebuna, bo losaka dragoni ya nene+ na nsi, nioka ya ntama,+ yina bo ke bingaka Diabulu+ mpi Satana,+ yina ke kusaka ntoto ya mvimba;+ bo losaka yandi na ntoto,+ mpi bo losaka yandi na nsi ti bawanzio na yandi.10 Mono waka ndinga mosi ya ngolo na zulu ke tuba nde:“Ntangu yai luguluku,+ ngolo, mpi Kimfumu ya Nzambi na beto+ mpi kiyeka ya Kristu na yandi me kwisa, sambu bo me losa muntu yina ke fundaka bampangi na beto, yina ke fundaka bo mpimpa ti mwini na ntwala ya Nzambi na beto!+11 Ebuna, bo nungaka yandi+ sambu na menga ya Mwana-Dimeme+ mpi sambu na kimbangi yina bo taka,+ mpi bo zolaka ve mioyo*+ na bo ata na ntwala ya lufwa.12 Yo yina, zulu mpi beno bantu yina ke zingaka kuna, beno vanda na kiese! Kansi mawa na ntoto mpi na nzadi-mungwa,+ sambu Diabulu me kulumuka kuna na beno, yandi kele ti makasi ya ngolo, sambu yandi me zaba nde yandi kele ti ntangu fioti.”+13 Ebuna, ntangu dragoni monaka nde bo me losa yandi na ntoto,+ yandi monisaka nkento+ yina butaka mwana ya bakala mpasi.14 Kansi bo pesaka nkento yina mapapu zole ya ngo-zulu ya nene,+ sambu yandi pumbuka tii na ntoto ya zelo na zelo na kisika na yandi, kisika bo fwete disa yandi na nsungi ya ntangu mosi, bantangu, mpi kati-kati ya ntangu*+ ntama ti nioka.+15 Mpi nioka lukaka masa bonso nzadi na munoko na yandi na nima ya nkento, sambu nkento kudinda na nzadi yina.16 Kansi ntoto kwisaka kusadisa nkento, mpi ntoto kangulaka munoko na yo mpi minaka nzadi yina dragoni lukaka na munoko na yandi.17 Ebuna dragoni wilaka nkento yina makasi, mpi yandi kwendaka kunwanisa bana*+ ya nkento yina, bayina me bikala, bayina ke zitisaka bansiku ya Nzambi mpi kele ti kisalu ya kuta kimbangi sambu na Yezu.+
kon_Latn